Uznesenie Okresného súdu Prievidza sp. zn. 22P/102/2024 z 23. 12. 2024
Uznesenie Okresného súdu Prievidza z 23. decembra 2024, sp. zn. 22P/102/2024, ECLI:SK:OSPD:2024:3824205602.2
Súd: Okresný súd Prievidza
Spisová značka: 22P/102/2024
ECLI: ECLI:SK:OSPD:2024:3824205602.2
Dátum vydania: 23. 12. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 22P/102/2024 3824205602 23. 12. 2024 JUDr. Monika Kordošová ECLI:SK:OSPD:2024:3824205602.2
Uznesenie Okresný súd Prievidza v právnej veci navrhovateľa A. B., nar. XX.XX.XXXX, trvale bytom C. XXX/XX, XXX XX D. E. D., štátneho občana SR, proti manželke F. B., nar. XX.XX.XXXX, trvale bytom G. D. E. D., štátnej občianke SR, v konaní o návrhu na rozvod manželstva a úpravu práv a povinností rodičov k mal deťom: A. B., nar. XX.XX.XXXX, H. B., nar. XX.XX.XXXX, I. B., nar. XX.XX.XXXX, J. B., nar. XX.XX.XXXX a F. B., nar. XX.XX.XXXX na čas po rozvode, takto rozhodol: I. Súd konanie
zastavuje.
II. Žiaden z účastníkov n e m á právo na náhradu trov konania. odôvodnenie: 1. Návrhom doručeným na Okresný súd Prievidza dňa 21.10.2024 sa navrhovateľ domáhal rozvodu manželstva s manželkou a úpravy práv a povinností rodičov k maloletým deťom na čas po rozvode. Spolu s návrhom navrhovateľ požiadal o oslobodenie od platenia súdneho poplatku. 2. Okresný súd Prievidza uznesením č. k. 22P/102/2024 - 34 zo dňa 20.11.2024, právoplatným dňa 13.12.2024 po preskúmaní majetkových a sociálnych pomerov navrhovateľovi nepriznal oslobodenie od platenia súdnych poplatkov, uznesenie spolu s platobným predpisom bolo navrhovateľovi doručené dňa 27.11.2024, čo potvrdil svojim podpisom na doručenke, avšak súdny poplatok doposiaľ nezaplatil. 3. Podľa § 8 ods. 1 zákona č. 71/1992 Zb. o súdnych poplatkoch a poplatku za výpis z registra trestov, poplatok za podanie návrhu alebo žiadosti, poplatok za uplatnenie námietky zaujatosti v konkurznom konaní alebo reštrukturalizačnom konaní podľa osobitného predpisu 3f) a poplatok za konanie o dedičstve je splatný vznikom poplatkovej povinnosti. 4. Podľa § 10 ods. 1 vyššie citovaného zákona, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 5. Podľa § 10 ods. 3 vyššie citovaného zákona, prvoinštančný súd zruší uznesenie o zastavení konania pre nezaplatenie súdneho poplatku, ak bol súdny poplatok zaplatený v lehote určenej súdom podľa odseku 1 alebo ak sú na to dôvody podľa odseku 2. Prvoinštančný súd zruší uznesenie o zastavení konania pre nezaplatenie súdneho poplatku aj vtedy, ak bolo konanie prerušené podľa osobitného predpisu a správca v ňom pokračuje namiesto poplatníka.
6. Vzhľadom ku skutočnosti, že navrhovateľ nezaplatil poplatok v súdom stanovenej lehote, okresný súd v súlade s § 10 ods. 1 vyššie uvedeného zákona, konanie o rozvod manželstva a úpravu práv a povinností rodičov k maloletým deťom, zastavil. 7. O náhrade trov konania súd rozhodol podľa § 52 Civilného mimosporového poriadku, kedy žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu nie je prípustné odvolanie (§ 14 zákona č. 71/1992 Zb. o súdnych poplatkoch a poplatku za výpis z registra trestov a § 355 ods. zákona č. 160/2015 Z. z. Civilného sporového poriadku). Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť, ktorú môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. Sťažnosť len proti dôvodom uznesenia nie je prípustná. V sťažnosti sa popri všeobecných náležitostiach podania (t. j. ktorému súdu je určené, kto ho robí, ktorej veci sa týka, čo sa ním sleduje, podpis, spisová značka) uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. V sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu.

